
ОБЩИНА БУРГАС
8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ 

ГР. БУРГАС

ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Определяне на представител в общото събрание на дружеството и определяне начина на гласуване на решенията в капитала на „Индустриален и логистичен парк - Бургас” АД с вносител Община Бургас
УВАЖАЕМИ ОБЩИНСКИ СЪВЕТНИЦИ,

           На основание чл.33, ал.5 от Правилника за организацията и дейността на Общински съвет и взаимодействието му с общинската администрация на Община Бургас, моля, да допуснете до разглеждане в насроченото за 25.06.2019 г. заседание на Общински съвет настоящата докладна записка. Съображенията ми за това са следните: 

От началото на предходната 2018 година Община Бургас и държавата, в лицето на „Национална компания индустриални зони” ЕАД предприеха действия за продължаване изграждането на индустриални зони чрез увеличаване капитала на „Индустриален и логистичен парк - Бургас“ АД с непарични вноски от страна на акционерите на дружеството. 

В резултат до настоящия момент въз основа на решения № 104 от 28.02.2019 на Министерски съвет и Протокол №РД-21-11/20.03.2019 г. държавата, чрез Министерство на икономиката внесе като непарична вноска в капитала на „Национална компания индустриални зони“ ЕАД държавни имоти с обща площ 378 409 (триста седемдесет и осем хиляди, четиристотин и девет) кв. метра на стойност 13 219 950 с условие същите да бъдат внесени в капитала на „Индустриален и логистичен парк – Бургас“ АД.

От своя страна Общински съвет Бургас, с Решение по т.41 от проведено на 30.01.2018 г. даде съгласие за внасяне като непарична вноска в капитала на „Индустриален и логистичен парк – Бургас“ АД имоти, общинска собственост с обща площ 203 525 (двеста и три хиляди, петстотин двадесет и пет) кв. метра и даде съгласие с определената от вещите лица оценка в размер на 5 157 750 лв. /пет милиона сто петдесет и седем хиляди, седемстотин и петдесет лева/.
Налице е необходимост от своевременно възлагане изграждането на първи етап на инфраструктурата с цел привличане на потенциални инвеститори и липсата на свободни терени в първата фаза на индустриалния парк. Към всички имоти на територията на първата фаза на индустриален и логистичен парк има заявен инвестиционен интерес и се извършват предпроектни проучвания от големи инвеститори, които се сертифицират в Българската агенция по инвестиции. Това налага да бъде стартирано строителството на втората фаза в промишлена зона юг, което е доста по-мащабно.
Към настоящия момент „Национална компания индустриални зони“ ЕАД разполага с финансови средства и има готовност да възлага изграждането на инфраструктурата в собствените си терени, каквито са и тези по Решението на Министерски съвет на територията на Община Бургас. Поради това е целесъобразно внасянето на имоти от страна на „Национална компания индустриални зони“ ЕАД в капитала на „Индустриален и логистичен парк – Бургас“ АД да се отложи до изграждането на необходимата техническа инфраструктура. 

В тази връзка е подготвен проект на меморандум, приложен към докладната, с който се предвижда на този етап само община Бургас да апортира собствените си имоти, които Индустриален и логистичен парк – Бургас АД да разработва съвместно с  Национална компания индустриални зони ЕАД. 

Предвид изложеното Съветът на директорите на Индустриален и логистичен парк – Бургас АД е отправил покана за свикване на общо събрание на дружеството В поканата са посочени конкретни проекти на решения, предмет на дневния ред на общото събрание.

Освен сключване на меморандум за сътрудничество, за спазване на законовите изисквания за блокираща квота на общината и държавното дружество в капитала на дружеството се предвиждат съответни изменения в устава, според които всички решения да се вземат с 100% мнозинство от всички акции, каквато по принцип е практиката при вземане на решения в общото събрание на Индустриален и логистичен парк Бургас АД. В съответствие с разпоредбата на чл.21, ал.1 т.9 от Закона за местното самоуправление и местната администрация общинският съвет следва да определи представител в общото събрание и да определи начина на гласуване по предложения в поканата дневен ред.  
 Предвид изложеното, на основание чл.21, ал.1 т.8 и т.9 от Закона за местното самоуправление и местната администрация предлагам, Общински съвет – Бургас, да приеме следните,
Р Е Ш Е Н И Е:

I.Определя ……………………………………………………………………………... за представител на Община Бургас в общото събрание на акционерите на Индустриален и логистичен парк – Бургас АД, насрочено за 20.05.2019, а при липса на кворум на 04.06.2019 г. и определя начина на гласуване на проект-решенията, както следва:
1. Дава съгласие да се сключи меморандум между Община Бургас и Национална компания индустриални зони ЕАД съгласно приложения проект.

2. Дава съгласие за увеличаване на капитала на „Индустриален и логистичен парк-Бургас“ АД, ЕИК 201847598, със седалище и адрес на управление: гр. Бургас, ул. „Конт Андрованти“ 1-3, ет. 2, от 10 358 270 лв. /десет милиона, триста петдесет и осем хиляди, двеста и седемдесет лева/ на 15 515 770 /петнадесет милиона, петстотин и петнадесет хиляди, седемстотин и седемдесет лева/ лева по реда на чл. 192, ал. 1, предл. 1 във връзка с чл.193, ал.1 от ТЗ, чрез издаване на нови поименни акции, всяка на стойност 10 /десет/ лева срещу внесените непарични вноски на акционера Община Бургас, както следва:

- Община Бургас - 515 750 /петстотин и петнадесет хиляди, седемстотин и петдесет/ акции  - „ЗА“

3. Дава съгласие да бъде извършена промяна в седалището и адреса на управление на „Индустриален и логистичен парк-Бургас“ АД а именно от: гр. Бургас, ул. „Конт Андрованти“ 1-3, ет. 2 на гр. Бургас, ул. „Александровска“ № 26, ет. 3, стая 318. „ЗА“
4. Приема предложените изменения в Устава на „Индустриален и логистичен парк-Бургас АД“, както следва:

1. Текстът на чл. 4, ал. 2 се променя и става „Адресът на управление на дружеството е: гр. Бургас, ул. „Александровска“ № 26, ет. 3, стая 318

2. Текстът на чл. 7 се променя и става: 

„Чл. 7 (1) Капиталът на дружеството е в размер на 15 515 770 /петнадесет милиона, петстотин и петнадесет хиляди, седемстотин и седемдесет лева/ и има следната структура: 

а/ 5 282 720 /пет милиона, двеста осемдесет и две хиляди, седемстотин и двадесет лева/  представляващи стойността на записаните 528 272 /петстотин двадесет и осем хиляди, двеста седемдесет и две/ поименни акции, всяка на стойност 10 /десет/ лева, собственост на „Национална компания индустриални зони“ ЕАД, с ЕИК: 121706255, внесени изцяло: 
б/ 10 233 050 /десет милиона, двеста тридесет и три хиляди и петдесет/ лева, разпределени в 1 023 305 /един милион, двадесет и три хиляди триста и пет/ поименни акции, всяка една с номинална стойност 10 /десет/ лева, представляващи непаричната вноска на Община Бургас. 



(2) Акционерите на капитала на дружеството са:; 


а/ „Национална компания индустриални зони“ ЕАД, ЕИК 121706255, със седалище и адрес на управление: гр. София, ул. „Ангел Кънчев“ № 1, ет. 4, притежаващо 528 272 /петстотин двадесет и осем хиляди, двеста седемдесет и две/  поименни акции, всяка една на стойност 10 /десет/ лева. 
б/ Община Бургас, ЕИК 000056814, с адрес: област Бургас, община Бургас, гр, Бургас, ул. „Александровска“ № 26, притежаваща 1 023 305 /един милион, двадесет и три хиляди, триста и пет/ поименни акции, всяка една с номинална стойност 10 /десет/ лева, представляващи непарична вноска на Община Бургас (като към описанието на непаричната вноска се добавя следното): 


57. УПИ VII – 72 /седми римско за имот седемдесет и две/, кв. 4А по ПУП – ПРЗ на ПЗ „Юг“, гр. Бургас, отреден „За спорт, атракции, благоустрояване и инфраструктура“, с идентификатор 07079.663.700 по КК на гр. Бургас, с площ 60916 кв. метра, трайно предназначение на територията: урбанизирана, начина на трайно ползване: за друг обществен обект, комплекс при граници на имота по ПУП – ПРЗ: УПИ XII -36, улица, улица, УПИ VIII-72, УПИ XI-66, УПИ IX-72, улица, Бургаско езеро, кв. 4А и по КК, както следва: 07079.663.697, 07079.663.674, 07079.663.671, 07079.663.661, 07079.663.701, 07079.663.673, 07079.663.36, съгласно Акт за частна общинска собственост №8806/05.12.2017 г. и скица по КК на гр. Бургас №15-635353/14.12.2017 г.


58. УПИ VIII – 72 /осми римско за имот седемдесет и две/, кв. 4А по ПУП – ПРЗ на ПЗ „Юг“, гр. Бургас, отреден „За инженерно-техническа инфраструктура“, с идентификатор 07079.663.673 по КК на гр. Бургас, с площ 2519 кв. метра, трайно предназначение на територията: урбанизирана, начина на трайно ползване: за друг вид застрояване, при граници на имота по ПУП – ПРЗ:  УПИ VII-72, улица, УПИ IX-72, кв. 4А и по КК, както следва: 07079.663.701, съгласно Акт за частна общинска собственост №8807/05.12.2017 г. и скица по КК на гр. Бургас №15-635335/14.12.2017 г.


59. 130 232/176347 (сто и тридесет хиляди двеста тридесет и две от сто седемдесет и шест хиляди триста четиридесет и седем) кв. метра ид. части от УПИ X – 73,601 /десети римско за имоти седемдесет и три и шестстотин и едно/, кв. 4А по ПУП – ПРЗ на ПЗ „Юг“, гр. Бургас, отреден „За спорт, атракции и инфраструктура“, с идентификатор 07079.663.671 по КК на гр. Бургас, целият с площ 176 347 кв. метра, трайно предназначение на територията: урбанизирана, начина на трайно ползване: за друг обществен обект, комплекс при граници на имота по ПУП – ПРЗ: УПИ VII-72, кв.4А, улица, VII-29, кв.2, ПИ с идентификатор 07079.663.69;ПИ с идентификатор 07079.663.65, ПИ 07079.663.74 и ПИ 07079.663.68 и по КК, както следва: 07079.663.68, 07079.663.699, 07079.663.74, 07079.663.69, 07079.663.65, 07079.663.701, 07079.663.678, 07079.663.700,07079.663.697, съгласно Акт за частна общинска собственост №8808/05.12.2017 г. и скица по КК на гр. Бургас №15-635894/14.12.2017 г.


60. УПИ IX-72/девет римско за имот седемдесет и две/, кв. 4А по ПУП – ПРЗ на ПЗ „Юг“, гр. Бургас, отреден „За научно-изследователски и технологичен център, бизнес инкубатор“, с идентификатор 07079.663.674 по КК на гр. Бургас, с площ 9858 кв. метра, трайно предназначение на територията: урбанизирана, начина на трайно ползване: за друг обществен обект, комплекс при граници на имота по ПУП – ПРЗ: УПИ XI -72, улица, VII-72, кв. 4А и по КК, както следва: 07079.663.701, 07079.663.661, 07079.663.700, съгласно Акт за частна общинска собственост №8809/05.12.2017 г. и скица по КК на гр. Бургас №15-635340/14.12.2017 г. 


3. Текстът на чл. 22, ал. 3 се променя и става: 


(3) Свикването се извършва само с писмени покани до всички поименни акционери, без да е необходимо обявяване на покана в Търговския регистър. 


 4. Текстът на чл. 28, ал. 2 се променя и става: 


(2) За всички решения от компетентността на Общото събрание на дружеството се изисква мнозинство от 100% /сто процента/ от представения капитал. При противоречие между настоящата разпоредба и императивна разпоредба на Търговския закон се прилага съответния законов текст. „ЗА“ 
4. Разни – да гласува съобразно интересите на Община Бургас
Приложение: Покана за свикване на Общо събрание на акционерите; Заключение по реда на чл.72 от ТЗ; Протокол на СД; Проект на устав. 

ДИМИТЪР НИКОЛОВ 

Кмет на Община Бургас

Изготвил:
Златина Георгиева

Директор на дирекция ПНО

